CELEX: 32008D0127
Language: hr
Date: 2007-11-13 00:00:00
Title: 2008/127/EZ: Odluka Vijeća od 13. studenoga 2007. o privremenoj primjeni Protokola 8 uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Crne Gore, s druge strane, o općim načelima za sudjelovanje Crne Gore u programima Zajednice

11/Sv. 081
            
            
               HR
            
            
               Službeni list Europske unije
            
            
               166
            
         32008D0127
   
               L 043/9
            
            
               SLUŽBENI LIST EUROPSKE UNIJE
            
            
               13.11.2007.
            
         ODLUKA VIJEĆA
   od 13. studenoga 2007.
   o privremenoj primjeni Protokola 8 uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Crne Gore, s druge strane, o općim načelima za sudjelovanje Crne Gore u programima Zajednice
   (2008/127/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310., u vezi s člankom 300. stavkom 2. prvim podstavkom prvom i drugom rečenicom,
   uzimajući u obzir prijedlog Komisije,
   budući da:
   
               (1)
            
            
               Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Crne Gore, s druge strane (dalje u tekstu Sporazum), potpisan je 15. listopada 2007., podložno njegovom kasnijem sklapanju.
            
         
               (2)
            
            
               Protokol 8 uz Sporazum preuzima u suštini, sadržaj, u pogledu Crne Gore, Okvirnog sporazuma između Europske zajednice i Srbije i Crne Gore o općim načelima za sudjelovanje Srbije i Crne Gore u programima Zajednice (1), kojeg je Vijeće sklopilo Odlukom 2005/527/EZ (2).
            
         
               (3)
            
            
               Zbog neovisnosti Crne Gore, ovaj Okvirni sporazum nije više primjenjiv u odnosu na Crnu Goru. Crna Gora bi stoga trebala i dalje imati mogućnost sudjelovanja u programima Zajednice na isti način kao i sve druge zemlje zapadnog Balkana.
            
         
               (4)
            
            
               Stoga je potrebno predvidjeti privremenu primjenu Protokola 8 uz Sporazum, do dovršetka postupaka potrebnih za stupanje Sporazuma na snagu,
            
         ODLUČILO JE:
   Članak 1.
   Ovime se u ime Zajednice odobrava Sporazum u obliku razmjene pisama između Zajednice i Republike Crne Gore, koji predviđa privremenu primjenu Protokola 8 uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Crne Gore, s druge strane, o općim načelima za sudjelovanje Crne Gore u programima Zajednice.
   Tekst Sporazuma u obliku razmjene pisama priložen je ovoj Odluci, kao i tekst Protokola 8.
   Članak 2.
   Ovlašćuje se predsjednik Vijeća odrediti osobu(e) opunomoćenu(e) za potpisivanje Sporazuma u obliku razmjene pisama kako bi on obvezivao Zajednicu.
   
      Sastavljeno u Bruxellesu 13. studenoga 2007.
      
         
            Za Vijeće
         
         
            Predsjednik
         
         F. TEIXEIRA DOS SANTOS
      
   
   
      (1)  SL L 192, 22.7.2005., str. 29.
   
      (2)  SL L 192, 22.7.2005., str. 84.